《骊山宫图》
元代·王士熙

翠岭含烟晓仗催，五家车骑入朝来。
千峰云散歌楼合，十月霜晴浴殿开。
烽火高台留草树，荔支长路入尘埃。
月中人去青山在，始信昆明有劫灰。

作者简介：东平人，字继学。王构子。善画山水。英宗时为翰林待制。泰定帝时历官治书侍御史，中书参知政事。泰定帝死，被燕铁儿流远州。后为文宗起用，任江东廉访使，以南台御史中丞卒。